**AÐALFUNDUR FÉLAGS MÁLMIÐNAÐARMANNA AKUREYRI**

**18. MARS ÁRIÐ 2024**

**Var fundurinn haldinn í alþýðuhúsinu að skipagötu á Akureyri á 4 hæð í sal Lions klúbbsins og hófst kl 17:00**

1. Bauð Formaður fundagesti velkomna og setti fundinn. Mættir voru 37 félagsmenn með stjórn FMA. Tveir gestir voru á fundinum það voru þeir Guðfinnur Þór Newman framkvæmdarstjóri Samiðnar og Jón Bjarni Jónsson nýr formaður Byggiðnar

Því næst las formaður upp fundarboðið og var það samþykkt af fundargestum.

1. Var svo Bergvin Bessason kosinn fundarstjóri og Björn Halldór Sveinsson og Jóhann Valberg Jónsson kosnir ritarar, að því loknu bauð formaður fundarstjóra orðið.
2. Ræddi fundarstjóri dagskrá fundarins og bauð hann svo upp á hressingar í formi rjómatertu og kleina með kaffinu. Þegar ró var kominn á bauð hann formanni félagsins Jóhanni Rúnar Sigurðssyni að gefa skýrslu stjórnar fyrir starfsárið 2023. Að lokninni yfirferð formanns spurði fundarstjóri salinn hvort ekki væru allir samþykkir því að umræður um skýrslu stjórnar og reikningar félagsins yrðu teknir til sameiginlegra umræðna. Var það samþykkt.
3. Fundarstjóri bauð síðan Hermanni Brynjarssyni að lesa upp ársreikning FMA fyrir árið 2023.  
   Að þeirri yfirferð lokinn var félagsmönnum boðið að koma með fyrirspurnir og/eða athugasemdir um ársreikninginn eða skýrslu stjórnar en engar athugasemdir komu.  
   Að því loknu voru reikningarnir bornir undir félagsmenn til samþykktar, og voru þeir samþykktir með öllum greiddum atkvæðum.

Spurt var út í lélega ávöxtun frá Íslandsbanka og formaður sagði að stjórn væri komin með það inn á sitt borð stjórnar og mun stjórn yfirfara þá stöðu en árið í fyrra hafi einnig verið lélegt hjá flestum en nú beri af ávöxtunin hjá Íslandsbanka hversu lág hún hafi verið. Stjórn sé falið að gæta fjár félagsins og ávaxta það á sem öruggastann hátt en það sé einnig hlutverk stjórnar að uppfylla þess að reyna að ná sem mestri ávöxtun og skoða alla möguleika samkvæmt ofansögðu.

Spurt var út í hvort veikindi gætu tengst covid en sjúkrasjóður var og hefur verið sl. tvö ár með mikið útstreymi en sneri síðan við er leið á þetta ár. Formaður svaraði því til að örugglega hafi það haft eitthvað að segja í einhverjum tilfellum.

1. **KOSNINGAR**  
   Lýsing stjórnarkjörs var næst á dagskrá, Þar sem engin mótframboð komu í stjórnar eða samninganefndar samkvæmt lögum FMA 19.gr um lög félagsins og gildir því uppstilling stjórnar í þau embætti til næstu tveggja ára og eru eftirfarandi og las fundarstjóri upp þá aðila sem uppstilling hvað á um og í hvaða embætti viðkomandi sæti til næstu tveggja ára.

**Stjórnarmenn**  
Bergvin Bessason varaformaður.  
Jóhann Valberg Jónsson gjaldkeri.  
Andri Ólafsson meðstjórnandi.

**Varastjórn**  
Þrírr menn í varastjórn. Eva Rún Böðvarsdóttir, Emla Eir Jónsdóttir   
og munu þau gegna sínum embættum til næstu tveggja ára og þar sem varamaður fór í aðalstjórn var kosinn einn varamaður til eins árs Sigurður Pálsson  
**Skoðunarmenn**: Egill Geirsson og Hákon Hákonarson  
varaskoðunarmaður: Eyþór Jónsson og eru þeir kosnir til eins árs.

1. **Ákvörðun félagsgjalds**. Tillaga stjórnar er að halda óbreyttu félagsgjaldi eða 1% af launum  
   Var það samþykkt.
2. Því næst var Guðfinni Þór Newman boðið upp en hann fór yfir að hluta af kjarasamningum en formaður tók hluta í sína skýrslu og að því loknu fór hann yfir kjarakannanir þriggja stærstu félaganna innan Samiðnar sem voru sannarlega settar fram á mannamáli allar þær glærur sem hann fór yfir bæði vegna kjarasamninga og kannana sem félögin höfðu gert. Þetta eru bestu gögn sem stjórnir félaganna geta unnið út frá til að skoða stöðuna hjá sínum félagsmönnum og mikilvægt að félagsmenn taki þátt.

Guðfinnur var spurður út í það hvort ekki væri skynsamlegt að setja þessar glærur sem hann sýndi í blöðin en þær sýni sannarlega verðmæti þess að ná niður vöxtum og skili kaupmætti til félagsmanna allra ef þær gangi eftir. Guðfinnur tók undir það að það gæti verið gott á einhverjum tímapunkti ef seðlabankinn tæki ekki þátt í þessu með okkur. Nú verði að reyna á kerfið og eins og formaður orðaði það í skýrslunni að líklegast sé að kaupmátturinn komi í rólegheitunum svo framarlega sem samningsaðilum okkar sé alvara.

Guðfinnur fór yfri samstarf FMA og Samiðnar og hæli þar félaginu fyrir þá mikilvægu vinnu sem félagið hefði lagt i vinnu formanns við skipulagsmálin.

Því næst óskaði Jón Bjarni Jónsson formaður Byggiðnar eftir því að fá að segja nokkur orð. Hann þakkaði fyrir að vera boðið á fundinn en hann hafi verið staddur hér vegna annara erinda og formaður boðið honum því að koma á fundinn. Hann tók undir orð Guðfinnar að mikilvægi þessa félags og þeirra vinnu sem félagið hefði lagt í samfélagið undir veru sinni í Samiðn. Þar væri mikið og óeigingjarnt starf sem hefði bjargað miklu. Hann sagðist oft hugsa um textann í laginu með Helga Björnssonar ´´þú gerir ekki rasskat einn,,. Það eigi sannarlega við samvinnu félaga innan Samiðnar að þar liggi hagsumir félaganna í samvinnunni.

1. Undir liðnum önnur mál voru tveir trúnaðarmenn sæmdir gullmerki félagsins en það voru þeir Sigurður Kristinn Pálsson sem hefur verið trúnaðarmaður í 12 ár samfleytt og hætti störfum nýverið og afhenti keflið til sér yngri manns. Svo var það Úlfar Júlíus Hjálmarsson sem hefur verið trúnaðarmaður í 19 ár í sínu fyrirtæki og tvö ár þar á undan hjá öðrum aðila svo eitthvað sé nefnt. Þeim var afhent gullmerki félagsins og blóm sem og þakkað fyrir vel unnin störf fyrir félagið. Úlfar er enn starfandi trúnaðarmaður.
2. Að því loknu var Eyþór Jónsson gerður að heiðursfélaga og honum þökkuð vel framúrskarandi störf en hann lét af störfum sem stjórnarmaður hjá Félagi málmiðnaðarmanna Akureyri nú á þessum tímamótum. Hann sat samfellt í stjórn frá árinu2007 sem aðalmaður og var áður í varastjórn og sat þó nokkra fundi sem slíkur þess utan. Hann hefur verið gjaldkeri félagsins frá árinu 2012 og þess má einnig geta að hann hefur sinnt trúanaðarmannastörfum í 13 ár hjá sínu fyrirtæki.
3. Fundarstjóri bauð síðan hvort einhver vildi taka til máls eða bera upp við stjórn undir liðnum önnur mál svo var ekki og þakkaði hann fyrir góðan fund og sleit honum.

***Fleira var það ekki og Fundi slitið kl 19.10***